CORRECCIÓN de erros.-Orde do 22 de febreiro de 2010 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2010.
CONSELLERÍA DO MEDIO RURAL — III. OUTRAS DISPOSICIÓNS — 20/04/2010

Advertidos erros na Orde do 22 de febreiro de 2010 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2010, publicada no Diario Oficial de Galicia nº 39, do 26 de febreiro de 2010, cómpre facer as seguintes correccións:
1) Na páxina 2.495, no número 2 do artigo 23º, onde di: « que excedan un importe de 3.000.000 , », debe dicir: « que excedan un importe de 300.000 , ».
2) Na páxina 2.491, antes do punto 3 «Definicións relativas á condicionalidade», insírese unha nova definición co seguinte texto: «t) Entidade asociativa agraria. Para os efectos da condición de profesional da agricultura nas axudas integradas no contrato de explotación sustentable considéranse explotacións asociativas agrarias: as sociedades cooperativas, sociedades agrarias de transformación, comunidades de montes veciñais en man común e sociedades civís, laborais e mercantís, que teñen por obxecto, entre outras, a actividade agraria. Para estes mesmos efectos as comunidades de bens terán a consideración de persoas físicas».
3) Na páxina 2.496, no artigo 29º, número 1, onde di: «..e a clave persoal utilizada para a solicitude de axudas PAC 2009, », debe dicir: «... e a clave persoal utilizada para a solicitude de axudas PAC, ».
4) Na páxina 2.506, no título da sección primeira, onde di: « vacantes nutrices», debe decir: «... vacas nutrices».
5) Na páxina 2.506, no número 2 do artigo 65º, onde di: « do/a solicitante non exceda o 1.5 unidades de grado maior (UGM) », debe dicir: «... do/a solicitante non exceda as 1,5 unidades de gando maior (UGM) ».
6) Na páxina 2.512, no número 1 do artigo 89º, onde di: «, localizadas na explotación o 1 de xaneiro de 2010, », debe dicir: «, localizadas na explotación en 30 de abril de 2010, ».
7) Na páxina 2.515, na letra f) do número 1.2, do artigo 95º, onde di: «, non se poderá diminuír a superficie agraria comprometida, », debe dicir: «, non se poderán intercambiar as parcelas polas que se lles concedeu a axuda, ».
8) Na páxina 2.515, no parágrafo 2º do número 2 do artigo 95º, onde di: « e a documentación relacionada no punto b.8 do mesmo anexo », debe dicir: « e a documentación relacionada no punto b.9 do mesmo anexo ».
9) Na páxina 2.518, no último parágrafo do artigo 108º, onde di: «Así mesmo, a gandaría ecolóxica é incompatible coa prima por redución de carga gandeira do artigo 123», debe dicir: « Así mesmo, a agricultura ecolóxica é incompatible coa prima por redución de carga gandeira do artigo 123 ».
10) Na páxina 2.526, no parágrafo 2º do artigo 142º, onde di: «, a media dos censos de machos e femias de bovino dos seis primeiros meses de 2010 máis o número de machos e femias de ovino e cabrún, agás os años e cabritos e équidos », debe dicir: «, a media dos censos de machos e femias de bovino de seis ou máis meses de idade, nos seis primeiros meses de 2010, máis o número de machos e femias de ovino e cabrún, agás os años e cabritos, e os équidos ».
11) Na páxina 2.527, a letra c) do artigo 148º queda redactada como segue: «Se a diferenza fose superior ao 50%, quedará excluído/a da axuda para o grupo de cultivo en que se detectou a irregularidade e, ademais, será sancionado/a mediante a exclusión das axudas ata un importe igual á diferenza entre a superficie declarada e a determinada con cargo ás medidas de axuda previstas no Regulamento (CE) 1698/2005 ou no Regulamento (CE) 73/2009 a que teña dereito o/a beneficiario/a polas solicitudes que presente durante os tres anos civís seguintes a aquel en que se descubra a irregularidade. Se o importe non puidese deducirse totalmente dos ditos pagamentos, cancelarase o saldo restante».
12) Na páxina 2.527, a letra d) do artigo 148º queda redactada como segue: «Se a diferenza entre a superficie declarada e a determinada é imputable a irregularidades cometidas intencionadamente, teranse en conta as seguintes consideracións:
Cando a porcentaxe sobredeclarada sexa superior ao 0,5% da superficie determinada ou a unha hectárea e menor ou igual ao 20%, o/a beneficiario/a será excluído/a da medida correspondente relacionada coa superficie durante o ano civil en cuestión.
Cando a diferenza sexa maior do 20% da superficie determinada, o/a beneficiario/a será excluído/a da medida correspondente relacionada coa superficie durante o ano civil en cuestión, e será sancionado/a cun importe igual á diferenza entre a superficie declarada e a determinada con cargo ás medidas de axuda recollidas no Regulamento (CE) 1698/2005 ou no Regulamento (CE) 73/2009 a que teña dereito durante os tres anos civís seguintes a aquel en que se descubra a irregularidade. Se o importe non pode deducirse totalmente dos ditos pagamentos, cancelarase o saldo restante».
13) Na páxina 2.528, suprímese a letra e) do artigo 148º.
14) Na páxina 2.528, no artigo 149º, na letra a) do número 2, onde di: « calcularanse de acordo co artigo 65 do Regulamento », debe dicir: « calcularanse de acordo cos artigos 65 e 66 do Regulamento ».
15) Na páxina 2.528, no artigo 149º, na letra c) do número 2, punto 1º a), onde di: « sexa menor que 3 », debe dicir: « sexa menor ou igual que 3 ».
16) Na páxina 2.528, no artigo 149º, na letra c) do número 2, punto 1º b), suprímese o terceiro parágrafo.
17) Na páxina 2.528, no artigo 149º, na letra c) do número 2, suprímese o texto do punto 1º c), polo que o punto 1º d) pasa a ser o punto 1º c).
18) Na páxina 2.528, no artigo 149º, na letra c) do número 2, suprímese o terceiro parágrafo do punto 2º b).
19) Na páxina 2.537, na letra b.4 do anexo 1, no texto do punto 3.b, onde di: «Relación de socios pertencentes á sociedade ou agrupación o 1 de xaneiro de 2010», debe dicir: «Relación de socios pertencentes á sociedade ou agrupación co censo de reprodutoras de ovino-cabrún de aptitude cárnica en 1 de xaneiro de 2010».
20) Na páxina 2.555, no impreso ICC do anexo 1 suprímense a sinatura do representante e a data indicadas ao final do impreso.
21) Na páxina 2.571, no impreso B do anexo 5, suprímese o terceiro punto da epígrafe de documentación e engádese un punto 4 á epígrafe de exposición co seguinte texto: «4. Autoriza ao órgano competente da Comunidade Autónoma de Galicia para solicitar directamente da Axencia Tributaria ou da Tesouraría da Seguridade Social a certificación que xustifique o desenvolvemento dunha actividade agraria durante o ano indicado».
22) Na páxina 2.573, no impreso D do anexo 5, susbtitúese a actual sinatura única por dúas sinaturas, unha coa antesinatura «o titular dos dereitos provisionais» e outra coa antesinatura «o novo titular».
23) Na páxina 2.582, na relación de zonas de concentración do anexo 12 cámbiase a referencia de código de zona e nome da primeira das zonas do concello de Baleira (Lugo), que pasa a ter o código 01 e a denominación Esperela e engádense dúas zonas, unha no concello de Baleira (Lugo), que ten o código de zona 03 e se denomina Fonteo, e outra no concello de Allariz (Ourense) que ten o código de zona 01 e se denomina San Vitoiro.
24) Na páxina 2.592, no cadro incluído no punto 1 do anexo 22, suprímese a liña «Pastos aproveitables por un período de 2 a 6 meses».
25) Na páxina 2.596, no punto 1.b do anexo 24, onde di:«O disposto nos parágrafos 1º e 2º», debe dicir:«O disposto nos parágrafos i e ii».